ກອງປະຊຸມສະມັດຊາໃຫຍ່ ໄອປາ ຄັ້ງທີ 41 (AIPA 41) ດ້ວຍຫົວຂໍ້ “ການ ທູດລັດຖະສະພາ ເພື່ອປະຊາຄົມອາຊຽນ ສະໜິດຕິດພັນ ແລະ ເປັນເຈົ້າ ການຮັບມື” ໄຂຂຶ້ນຢ່າງສົມກຽດ ໃນວັນທີ 8 ກັນຍາ ຜ່ານທາງອອນລາຍ. ໂດຍມີ ທ່ານ ຫງວຽນ ຊວັນຟຸກ, ນາຍົກລັດຖະມົນຕີຫວຽດນາມ, ປະທານ ອາຊຽນ 2020, ທ່ານ ນາງ ຫງວຽນ ທິກິມເງິນ, ປະທານສະພາແຫ່ງຊາດ ຫວຽດນາມ, ປະທານ ກອງປະຊຸມ ສະມັດຊາໃຫຍ່ AIPA 41, ບັນດາປະທານ ສະພາແຫ່ງຊາດ, ນັກທູ ຕານຸທູດ ພ້ອມດ້ວຍ ບັນດາ ອົງການຈັດຕັ້ງສາກົນ ເຂົ້າຮ່ວມ.
ທ່ານ ນາງ ຫງວຽນ ທິກິມເງິນ ໄດ້ກ່າວວ່າ: ຫົວຂໍ້ຂອງ AIPA 41 ສະແດງໃຫ້ເຫັນຄວາມເຫັນດີ ເຫັນພ້ອມ ແລະ ການຕອບສະໜອງຢ່າງທັນການຂອງ AIPA ແລະ ບັນດາສະມາຊິກ ລັດຖະສະພາ AIPA ສຳລັບ ລັດຖະບານ ແລະ ປະຊາຊົນບັນດາປະເທດອາຊຽນ ໃນການຜ່ານຜ່າຄວາມຫຍຸ້ງຍາກ, ຊຸກຍູ້ຄວາມສາມັກຄີ, ການຮ່ວມມື ເພື່ອປະຊາຄົມອາຊຽນ ວັດທະນະຖາ ວອນ ແລະ ພັດທະນາແບບຍືນຍົງ. ທ່ານໄດ້ເນັ້ນຕື່ມວ່າ: ລັດຖະສະພາແຕ່ ລະປະເທດ ຕ້ອງຄຽງບ່າຄຽງໄຫລ່ກັບລັດຖະບານ ຊອກຫາທຸກມາດຕະການເພື່ອຍູ້ໂລກລະບາດໃຫ້ຖອຍໄປໂດຍໄວ, ຟື້ນຟູ ແລະ ພັດທະນາເສດຖະກິດ, ນຳຊີວິດການເປັນຢູ່ ຂອງປະຊາຊົນກັບຄືນສູ່ສະພາບປົກກະຕິ ແລະ ຊຸກຍູ້ການຮ່ວມມືລະຫວ່າງບັນດາປະເທດອາຊຽນ ໃນໄລຍະເກີດພະຍາດລະບາດ ແລະ ຫລັງພະຍາດລະບາດ.
ສ່ວນທ່ານ ຫງວຽນ ຊວັນຟຸກ ໄດ້ກ່າວເນັ້ນໜັກວ່າ: ບົດບາດສຳຄັນໃນການຮ່ວມມືລະຫວ່າງ AIPA-ອາຊຽນ ໃນວຽກງານການພັດທະນາຂອງພາກພື້ນ, ກຳນົດທິດການຮ່ວມມືໃນໄລຍະຈະມາເຖິງໃຫ້ກວ້າງຂວາງຍິ່ງຂຶ້ນ. ຂະນະທີ່ຊ່ອງທາງອຳນາດບໍລະຫານ ແລະ ຊ່ອງທາງນິຕິບັນຍັດອາຊຽນ ສືບຕໍ່ສົມທົບກັນຢ່າງແໜ້ນແຟ້ນ ໃນການປະຕິບັດສຳເລັດບັນດາແຜນການສັງລວມດ້ວຍ 3 ເສົາຄ້ຳແມ່ນ: ການເມືອງ, ເສດຖະກິດ, ວັດທະນະທຳ ສັງຄົມ, ເອົາໃຈໃສ່ເປັນພິເສດ ເຖິງການຍູ້ແຮງການຮ່ວມມືເສດຖະກິດ, ເພີ່ມທະວີການເຊື່ອມຕໍ່, ຮັດແຄບຊ່ອງວ່າງການພັດທະນາ, ປະສານສົມທົບບັນດານະໂຍບາຍຂອງອາຊຽນ ກັບບັນດາ ໂຄງການພັດທະນາປະເທດຊາດ ຢ່າງກົມກຽວ.
Cr: VNA